
ECOLOGIC

Raport

asupra propunerii legislative privind înfiinţarea adăposturilor şi a centrelor de urgenţă


1. Cu adresa nr.Pl.-x 36 din 12 februarie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă privind înfiinţarea adăposturilor şi a centrelor de urgenţă.



La întocmirea Raportului s-au avut în vedere: 

· avizul favorabil al Consiliului Legislativ nr.1344 din 07.10.2006;
· avizul negativ al Comisiei juridice de disciplină şi imunităţi nr.Pl.-x 36 din 21.02.2007.
· punctul de vedere al Guvernului nr.3211 din 23.10.2006.

Guvernul nu susţine adoptarea acestei iniţiative legislative.



Propunerea legislativă fost dezbătută şi analizată în fond, în procedură obişnuită, în şedinţa din 27 februarie 2007. 



Propunerea legislativă are ca obiect de reglementare înfiinţarea adăposturilor şi a centrelor de urgenţă. Noutatea reglementării constă în necesitatea de a se crea cadrul legal pentru înfiinţarea unor adăposturi stabile şi a unor centre de urgenţă, pentru a se evita decesul, pe fondul hipotermiei, al persoanelor fără adăpost, odată cu venirea iernii.


Având în vedere necesitatea înfiinţării acestor adăposturi pentru persoanele defavorizate, Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor aprobarea  propunerii legislative.  




2. Propunerea legislativă face parte din categoria legilor ordinare.


3. La lucrările Comisiei au fost prezenţi un număr de 27 de deputaţi, din totalul de 29 membrii ai Comisiei.




Raportul Comisiei a fost adoptat cu unanimitate de voturi. 



4. Propunerea legislativă a fost  respinsă de Senat în şedinţa din 6 februarie 2007.






5. Potrivit art.75 din Constituţia României, republicată, şi a art.92 din Regulamentul Camerei Deputaţilor, propunerea legislativă este de competenţa decizională a Camerei Deputaţilor.


În urma dezbaterii, Comisia propune admiterea propunerii legislative cu modificări.

VICEPREŞEDINTE,




SECRETAR,




                  
              MIRCEA DUŞA


                 SERES DENES

Consilier : Stelian Androne

Expert: Sofia Chelaru
Amendamente admise


În urma dezbaterii în Comisie, următoarele amendamente au fost admise:

	Nr.

crt.


	Text iniţial
	Text propus de Comisie

(autorul amendamentului)
	Motivarea amendamentului

	1.
	Lege 

privind înfiinţarea adăposturilor şi a centrelor de urgenţă

	
Nemodificat.
	

	2.
	
Art.1. (1) Se înfiinţează în cadrul Ministerului Administraţiei şi Internelor la Inspectoratul Naţional pentru Situaţii de Urgenţă adăposturi şi centre de urgenţă pe timp de iarnă pentru persoanele fără domiciliu.

(2) În sensul prezentei legi, termenele de mai jos au următoarele semnificaţii:


a) adăpost – loc amenajat special în vederea găzduirii persoanelor defavorizate, împotriva condiţiilor meteorologice nefavorabile.


b) centre de urgenţă – spaţiu amenajat suplimentar, în funcţie de temperaturile meteorologice foarte scăzute.


(3) Adăposturile pe timp de iarnă şi centrele de urgenţă au următoarele atribuţii:

- cazarea pe timpul nopţii a persoanelor fără adăpost;

- acordarea de asistenţă de specialitate pentru persoanele suferinde şi cu probleme sociale în colaborare cu asociaţii şi fundaţii de profil;

- acordarea de pături şi îmbrăcăminte, precum şi alte bunuri necesare unei perioade de tranziţie (alimente, apă, medicamente, inclusiv vaccinarea).

(4) Adăposturile pe timp de iarnă şi centrele de urgenţă se înfiinţează la nivelul tuturor unităţilor administrativ-teritoriale.

	
Art.1. - (1) Se înfiinţează în cadrul Ministerului Administraţiei şi Internelor la Inspectoratul Naţional pentru Situaţii de Urgenţă adăposturi şi centre de urgenţă pe timp de iarnă, pentru persoanele fără locuinţă.

(2) În sensul prezentei legi, termenii de mai jos au următoarele semnificaţii:


Nemodificat.

Nemodificat.


(3) Adăposturile pe timp de iarnă şi centrele de urgenţă au următoarele atribuţii:


„a) cazarea pe timpul nopţii a persoanelor fără adăpost;


b) acordarea de asistenţă de specialitate pentru persoanele suferinde şi cu probleme sociale în colaborare cu asociaţii şi fundaţii de profil;


c) acordarea de pături şi îmbrăcăminte, precum şi alte bunuri necesare unei perioade de tranziţie cum ar fi alimente, apă, medicamente, inclusiv vaccinarea.”

(4) Adăposturile pe timp de iarnă şi centrele de urgenţă se înfiinţează la nivelul tuturor unităţilor administrativ-teritoriale.

Autor: Comisia pentru administraţie publică, amenajarea teritoriului şi echilibru ecologic

	Reglementare corectă.
Exprimare corectă.

Tehnică legislativă.

	3.
	
Art.2. – (1) Beneficiarii adăposturilor pe timp de iarnă şi a centrelor de urgenţă sunt persoanele fără adăpost, bărbaţi singuri, tineri, femei singure, familii cu copii, cupluri, alte persoane aflate în situaţii de dificultate, respectiv persoane tinere care părăsesc sistemul de protecţia copilului.

	
Art.2. - Beneficiarii adăposturilor pe timp de iarnă şi a centrelor de urgenţă sunt persoane fără adăpost şi persoane defavorizate aflate în situaţii de dificultate, respectiv persoane tinere care părăsesc sistemul de protecţia copilului.

Autor: Comisia pentru administraţie publică, amenajarea teritoriului şi echilibru ecologic


	Întrucât acest articol  cuprinde un singur alineat, nu este necesară marcarea acestuia prin cifra (1).
Reglementare corectă fără a da loc la interpretări.

	4.
	
Art.3. Serviciile oferite de adăposturile pe timp de iarnă au caracter gratuit şi sunt accesibile, fără discriminare de orice natură.


	
Art.3. - Serviciile oferite de adăposturile pe timp de iarnă au caracter gratuit şi sunt accesibile, fără nici un fel de discriminare.
Autor: Comisia pentru administraţie publică, amenajarea teritoriului şi echilibru ecologic


	Exprimare corectă.

	5.
	
Art.4. Spaţiile necesare adăpostirii persoanelor vor fi puse la dispoziţie de către Ministerul Apărării Naţionale, serviciile publice deconcentrate şi de către administraţia publică locală.

	
Nemodificat.
	

	6.
	
Art.5. Poliţia comunitară va asigura buna desfăşurare a activităţii adăposturilor pe timp de iarnă şi a centrelor de urgenţă şi la îndrumarea persoanelor fără adăpost către locaţiile destinate lor.

	
Nemodificat.
	

	7.
	
Art.6. (1) Perioada de funcţionare a adăposturilor pe timp de iarnă este de 1 decembrie – 31 martie, iar centrele de urgenţă se vor deschide când temperatura minimă va fi sub minus 10 grade Celsius.

(2) Starea vremii va fi comunicată tuturor centrelor de urgenţă de către Institutul Naţional de Meteorologie şi Hidrologie.

	
Art.6. (1) Perioada de funcţionare a adăposturilor pe timp de iarnă este 1 decembrie – 31 martie.


(2) Starea vremii va fi comunicată tuturor centrelor de urgenţă de către Administraţia Naţională de Meteorologie.

Autor: Comisia pentru administraţie publică, amenajarea teritoriului şi echilibru ecologic

	Pentru claritatea reglementării.

Prin Legea nr.216/2004 a fost înfiinţată Administraţia Naţională de Meteorologie, ca autoritate competentă în domeniu, care înlocuieşte vechiul Institut Naţional de Meteorologie şi Hidrologie.

	8.
	
Art.7. Prezenta lege intră în vigoare la 60 de zile de la publicarea în Monitorul Oficial.


	
Art.7. Prezenta lege intră în vigoare la 60 de zile de la data publicării în Monitorul Oficial al României, Partea I.
Autor: Comisia pentru administraţie publică, amenajarea teritoriului şi echilibru ecologic


	Tehnică legislativă.

	9.
	
Art.8. În termen de 30 de zile de la data intrării în vigoare a prezentei legi Guvernul va emite, prin Hotărâre, normele metodologice de aplicare.
	
Art.8. -  În termen de 30 de zile de la data intrării în vigoare a prezentei legi Guvernul va aproba, prin hotărâre, normele metodologice de aplicare.
Autor: Comisia pentru administraţie publică, amenajarea teritoriului şi echilibru ecologic


	Tehnică legislativă.


Consilier: Stelian Androne
Expert: Sofia Chelaru

